Všeobecná metodika a kritériá použité pre výber projektov

Obsah

[ÚVOD 1](#_Toc136585933)

[1 Minimálne požiadavky na výber projektov podľa článku 73 nariadenia o spoločných ustanoveniach 3](#_Toc136585934)

[1.1 Požiadavky na výber projektov zabezpečené nastavením výzvy 4](#_Toc136585935)

[1.2 Vylučujúce kritériá 6](#_Toc136585936)

[1.3 Osobitné pravidlá pre posudzovanie projektov so známkou excelentnosti, projektov vybraných v rámci programu Horizont Európa a pre fázované projekty 11](#_Toc136585937)

[1.4 Vecné kritériá pre výber projektov 11](#_Toc136585938)

[Skratky a pojmy 12](#_Toc136585939)

[Prílohy: 13](#_Toc136585940)

# ÚVOD

Všeobecná metodika a kritériá použité pre výber projektov popisuje zabezpečenie posúdenia požiadaviek podľa článku 73 nariadenia o spoločných ustanoveniach.

Na všeobecnú metodiku a kritériá použité pre výber projektov nadväzujú tzv. „vecné“ kritériá pre výber projektov, ktoré pripravuje poskytovateľ pre časť P SK, ktorej implementáciu zabezpečuje.

Vecné kritériá použité pre výber projektov a ich zmeny schvaľuje monitorovací výbor po predchádzajúcom prerokovaní v príslušnej komisii pri monitorovacom výbore.

Všeobecnú metodiku a kritériá použité pre výber projektov a jej zmeny neprerokúvajú komisie pri monitorovacom výbore. Keďže sa vzťahuje na celý P SK, priamo ju schvaľuje monitorovací výbor.

Všeobecná metodika a kritériá použité pre výber projektov a vecné kritériá použité pre výber projektov sa zverejňujú na webovom sídle riadiaceho orgánu [www.eurofondy.gov.sk](http://www.eurofondy.gov.sk) a na webovom sídle ITMS.

Všeobecná metodika a kritériá použité pre výber projektov a vecné kritériá použité pre výber projektov, vrátane ich zmien a doplnenia, sa začnú využívať vo výzvach vyhlásených deň nasledujúci po dni ich schválenia monitorovacím výborom, pokiaľ monitorovací výbor výslovne neschváli iný dátum na začatie ich využívania. Akékoľvek zmeny a doplnenia sa uskutočňujú vydaním nového dokumentu, ktorý nahrádza pôvodný dokument.

Cieľom tohto dokumentu je:

* **zjednotiť posudzovanie požiadaviek podľa článku 73** nariadenia o spoločných ustanoveniach v celom P SK;
* **zabezpečiť správne uplatňovanie požiadaviek podľa článku 73** nariadenia o spoločných ustanoveniach;
* **stanoviť rámec pre definovanie kritérií** pre výber projektov;
* **zjednodušiť výber projektov, pri ktorých nedochádza k súťaži** – vybrané typy projektov (národné projekty, projekty technickej pomoci, projekty integrovanej územnej investície a integrovanej územnej investície udržateľného mestského rozvoja a iné projekty, pri výbere ktorých nedochádza k súťaži) je možné podporiť bez uplatnenia akýchkoľvek vecných kritérií.

Požiadavky na žiadateľa a projekt

Poskytovateľ môže podporiť projekt v prípade, ak sa uistí o splnení všetkých požiadaviek, ktoré musí žiadateľ a projekt podľa výzvy spĺňať. Z dôvodu znižovania administratívnej záťaže a sprehľadnenia požiadaviek na žiadateľa resp. prijímateľa sú tieto v závislosti na čase ich uplatnenia rozčlenené na:

Požiadavky pred vydaním rozhodnutia o ŽoNFP

* **požiadavky, ktoré poskytovateľ stanoví oprávnenosťou žiadateľa, aktivít a výdavkov vo výzve** (napr. oprávnenosťou aktivít sa zabezpečí dosahovanie špecifického cieľa P SK). Oprávnenosť žiadateľa, aktivít a prípadne aj výdavkov zadefinuje poskytovateľ ako podmienky poskytnutia príspevku (ktoré nie sú schvaľované monitorovacím výborom);
* **individuálne / samostatné podmienky poskytnutia príspevku stanovené vo výzve** (napr. že žiadateľ nie je evidovaný v Systéme včasného odhaľovania rizika a vylúčenia (EDES), alebo že žiadateľ nemá podlžnosti voči štátu). Tieto podmienky poskytnutia príspevku sa uplatnia priamo vo výzve bez ich schvaľovania monitorovacím výborom;
* **podmienka poskytnutia príspevku, ktorou je Podmienka splnenia kritérií pre výber projektov[[1]](#footnote-2)**. Kritériá pre výber projektov sú výberové kritériá a hodnotiace kritériá[[2]](#footnote-3). Hodnotiace kritériá sa ďalej členia na vylučujúce kritériá a bodované kritériá[[3]](#footnote-4). Minimálna sada vylučujúcich kritérií aplikovaná na každý projekt vyplýva z článku 73 nariadenia o spoločných ustanoveniach;

Požiadavky po vydaní rozhodnutia o ŽoNFP

* **ďalšie skutočnosti** - ak je vhodné overiť niektoré požiadavky na žiadateľa alebo projekt v čase **medzi vydaním rozhodnutia o schválení ŽoNFP a uzavretím zmluvy o poskytnutí NFP** (napr. z dôvodu zníženia administratívnej záťaže žiadateľa alebo poskytovateľa), poskytovateľ stanoví takéto požiadavky ako **ďalšie skutočnosti** týkajúce sa poskytovania NFP[[4]](#footnote-5) (napr. žiadateľ k podpisu zmluvy o poskytnutí NFP neprekročil limit pomoci de minimis);
* niektoré požiadavky sú zo svojej podstaty napĺňané až nastavením **podmienky v zmluve o poskytnutí NFP** (napr. požiadavka na udržateľnosť projektu).

Kritériá pre výber projektov, ako jedna z podmienok poskytnutia príspevku, sú v zmysle článku 40 nariadenia o spoločných ustanoveniach predmetom schvaľovania monitorovacím výborom. Nariadenie o spoločných ustanoveniach v článku 73 stanovuje minimálne požiadavky na výber projektov. Spôsob uplatňovania minimálnych požiadaviek je rozpracovaný v kapitole 1.

# 1 Minimálne požiadavky na výber projektov podľa článku 73 nariadenia o spoločných ustanoveniach

Z článku 73 nariadenia o spoločných ustanoveniach vyplývajú požiadavky, ktoré musí splniť každý žiadateľ resp. projekt, ktorý bude podporený. Preto je možné požiadavky vyplývajúce z článku 73 nariadenia o spoločných ustanoveniach považovať za minimálnu sadu požiadaviek na žiadateľa a projekt. Túto minimálnu sadu požiadaviek je vhodné uplatňovať na niektoré typy projektov, ako napríklad projekty technickej pomoci, národné projekty, alebo projekty územného rozvoja bez toho, aby sa uplatňovali akékoľvek ďalšie kritériá pre výber projektov. Pri výzvach, pri ktorých dochádza medzi žiadateľmi k súťaži (tzv. dopytovo – orientované výzvy) uplatní poskytovateľ okrem požiadaviek vyplývajúcich z článku 73 nariadenia o spoločných ustanoveniach najmenej jedno vecné kritérium pre výber projektov, schválené monitorovacím výborom.

V rámci minimálnej sady požiadaviek na žiadateľa a projekt sa uplatnia vo výzve iba tie požiadavky, ktoré sa jej týkajú (napr. ak projekty v rámci oprávnených aktivít výzvy, podporenej z ESF+ nepatria do rozsahu pôsobnosti smernice EIA, táto požiadavka sa vo výzve z dôvodu prehľadnosti vôbec neuvádza).

**Minimálna sada požiadaviek** na žiadateľa a projekt sa zabezpečuje **stanovením oprávnenosti žiadateľa, aktivít a výdavkov vo výzve**, **vylučujúcimi kritériami,** stanovením **ďalších skutočností** týkajúcich sa poskytovania NFP a podmienkami **v zmluve o poskytnutí NFP**:

* v kapitole 1.1 sú stanovené požiadavky, ktoré **poskytovateľ naplní samotným nastavením výzvy** (napr. výberom oprávnených aktivít poskytovateľ zabezpečí súlad so zásadou udržateľného rozvoja);
* v kapitole 1.2 sú stanovené ostatné požiadavky podľa čl. 73 nariadenia o spoločných ustanoveniach a za akých okolností[[5]](#footnote-6) sa tieto požiadavky považujú za **vylučujúce kritériá**.

Požiadavky na výber projektov podľa čl. 73 nariadenia o spoločných ustanoveniach sú naplnené bez ohľadu na skutočnosť, či je každá individuálna požiadavka zabezpečená v rámci výzvy, vylučujúcich kritérií, ďalších skutočností alebo v zmluve o poskytnutí NFP.

Je v právomoci poskytovateľa rozhodnúť sa, že v špecifických a zdôvodniteľných prípadoch neaplikuje nižšie uvedené požiadavky podľa kapitoly 1.1 a 1.2 v tej podobe, ako sú tu formulované[[6]](#footnote-7). Keďže požiadavky článku 73 nariadenia o spoločných ustanoveniach však naďalej ostávajú aplikovateľné, musí poskytovateľ zabezpečiť, aby sa tieto požiadavky pri výbere projektov posudzovali.

## 1.1 Požiadavky na výber projektov zabezpečené nastavením výzvy

Tam, kde je to možné, poskytovateľ zabezpečí požiadavky zadefinované v článku 73 nariadenia o spoločných ustanoveniach na úrovni celej výzvy. Cieľom je minimalizovanie náročnosti a zrýchlenie schvaľovania ŽoNFP.

Príprava výzvy

Poskytovatelia, ktorí podporujú rovnaké alebo podobné investície z P SK vzájomne konzultujú navrhované aktivity, oprávnenosť výdavkov (napr. benchmarky) a kritériá pre výber projektov s ohľadom na to, aby sa tam, kde je to možné zosúladili a eliminoval sa rozdielny prístup k žiadateľom.

Pri príprave výzvy poskytovateľ konzultuje navrhované aktivity s Gestorom HP a následne vo výzve zohľadní požiadavku Gestora HP na zabezpečenie dodržiavania Charty základných práv EÚ, rodovej rovnosti, Dohovoru OSN o právach osôb so zdravotným postihnutím a prijatia primeraných opatrení na zabránenie akejkoľvek diskriminácie

Uistenie, že poskytovateľ pri príprave výzvy zohľadnil všetky požiadavky článku 73 nariadenia o spoločných ustanoveniach zabezpečí poskytovateľ cez vyplnenie kontrolného zoznamu, ktorý tvorí prílohu č. 1 tohto dokumentu. V prílohe sú uvedené požiadavky článku 73 nariadenia o spoločných ustanoveniach ku ktorým poskytovateľ uvedie, ako sú vo výzve aplikované.

Poskytovateľ vypracováva výzvu participatívne (ak je to relevantné).

Pred vyhlásením výzvy poskytovateľ predkladá výzvu spolu s prílohou č. 1 (kontrolný zoznam k plneniu požiadaviek článku 73 nariadenia o spoločných ustanoveniach) a prílohou č. 2 (formulár kritérií pre výber projektov, kde sú uvedené všeobecné aj vecné kritériá) na posúdenie riadiacemu orgánu. Po odstránení výhrad (v súlade s princípom partnerstva) poskytovateľ výzvu zverejňuje spolu s prílohou č. 2[[7]](#footnote-8) (prílohu č. 1 poskytovateľ nezverejňuje spolu s výzvou, ale ju uchováva pre možnosť overenia).

Na úrovni výzvy sa nastavujú nasledovné požiadavky:

1. Zabezpečenie **zásad udržateľného rozvoja** (článok 73 ods. 1 nariadenia o spoločných ustanoveniach) nastavením oprávnených aktivít vo výzve, ktoré je možné priradiť k jednému zo 17 cieľov udržateľného rozvoja[[8]](#footnote-9).
2. Zabezpečenie **zásad politiky EÚ v oblasti životného prostredia v súlade s článkom 11 a článkom 191 ods. 1 Zmluvy o fungovaní Európskej únie** (článok 73 ods. 1 nariadenia o spoločných ustanoveniach) nastavením iba takých oprávnených aktivít vo výzve, ktoré nie sú v rozpore s nasledujúcimi cieľmi politiky EÚ:

* udržiavanie, ochrana a zlepšovanie kvality životného prostredia,
* ochrana ľudského zdravia,
* rozvážne a racionálne využívanie prírodných zdrojov,
* podpora opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy.

1. Zabezpečenie**súladu s P SK, príslušnými stratégiami, z ktorých P SK vychádza, a ktoré účinne prispievajú k plneniu špecifických cieľov P SK** (článok 73 ods. 2 písm. a) nariadenia o spoločných ustanoveniach) zadefinovaním zodpovedajúcich oprávnených aktivít vo výzve. Poskytovateľ v nastavení výzvy vymedzí opatrenie v rámci ktorého bude poskytnutá podpora[[9]](#footnote-10). Poskytovateľ vo výzve uvedie typy oprávnených aktivít, ktoré si môže žiadateľ v ITMS zvoliť a súčasne v danej výzve vymedzí, ktoré skupiny výdavkov sú oprávnené v rámci týchto oprávnených aktivít.
2. Ak sa na výzvu vzťahuje **základná podmienka**, nastavením oprávnených aktivít výzvy, ktoré sú **v súlade so stratégiami a plánovacími dokumentmi, stanovenými na plnenie tejto základnej podmienky** (článok 73 ods. 2 písm. b) nariadenia o spoločných ustanoveniach).
3. Zabezpečenie nastavením oprávnených aktivít, ktoré patria **do rozsahu pôsobnosti príslušného fondu** (článok 73 ods. 2 písm. g) nariadenia o spoločných ustanoveniach) zadefinovanými:

* v článku 5 nariadenia o EFRR pre projekty, podporované z Európskeho fondu regionálneho rozvoja;
* v článku 6 nariadenia o EFRR pre projekty, podporované z Kohézneho fondu;
* v článku 14, 15, 19 a 21 nariadenia o ESF+ pre projekty, podporované z Európskeho sociálneho fondu plus;
* v článku 8 nariadenia o FST pre projekty, podporované z Fondu na spravodlivú transformáciu.

1. Zabezpečenie, že výzva podporuje iba také oprávnené aktivity, ktoré **nie sú priamo ovplyvnené odôvodneným stanoviskom Európskej komisie** v súvislosti s porušením podľa článku 258 Zmluvy o fungovaní Európskej únie, ktoré ohrozuje zákonnosť a správnosť výdavkov alebo výkonnosť projektov (článok 73 ods. 2 písm. i) nariadenia o spoločných ustanoveniach). Poskytovateľ pri nastavovaní výzvy overí, či sa na plánovanú podporu z výzvy nevzťahuje niektoré z odôvodnených stanovísk, ako sú uvedené v [rozhodnutiach Komisie](https://ec.europa.eu/atwork/applying-eu-law/infringements-proceedings/infringement_decisions/index.cfm?lang_code=SK&typeOfSearch=false&active_only=1&noncom=0&r_dossier=&decision_date_from=&decision_date_to=&EM=SK&title=&submit=Vyhľadávanie). Poskytovateľ predmetné posúdenie popíše aj v kontrolnom zozname (príloha č. 1).
2. Zabezpečenie, že výzva podporuje iba také **investície, ktoré sú** **odolné proti zmene klímy a majú očakávanú životnosť minimálne 5 rokov** (článok 73 ods. 2 písm. j) nariadenia o spoločných ustanoveniach) sa dosiahne nastavením súladu oprávnených aktivít výzvy so zásadou výrazne nenarušiť. Zásada výrazne nenarušiť je overovaná riadiacim orgánom pri príprave každej výzvy. Výstupom overenia je zdôvodnenie, prečo si environmentálny cieľ nevyžaduje vecné posúdenie z hľadiska dodržiavania zásady výrazne nenarušiť alebo určenie, ktoré zo šiestich environmentálnych cieľov si vyžadujú vecné posúdenie z hľadiska dodržiavania zásady výrazne nenarušiť aj s uvedením formy preukázania tejto zásady.
3. **Najlepší pomer medzi výškou žiadaného NFP, navrhovanými aktivitami a stanovenými cieľmi** (článok 73 ods. 2 písm. c) nariadenia o spoločných ustanoveniach) sa v prípade výzvy pre:

* národné projekty zabezpečí schválením zámeru národného projektu komisiou pri monitorovacom výbore a spoluprácou poskytovateľa so žiadateľom pri príprave ŽoNFP,
* projekty technickej pomoci zabezpečí limitom, ktorý obmedzuje zdroje na technickú pomoc podľa článku 36 nariadenia o spoločných ustanoveniach a spoluprácou poskytovateľa so žiadateľom pri príprave ŽoNFP,
* projekty integrovanej územnej investície zabezpečí schválením projektového zámeru integrovanej územnej investície Radou partnerstva[[10]](#footnote-11) a spoluprácou poskytovateľa so žiadateľom pri príprave ŽoNFP,
* projekty integrovanej územnej investície udržateľného mestského rozvoja zabezpečí schválením projektového zámeru integrovanej územnej investície udržateľného mestského rozvoja Kooperačnou radou udržateľného mestského rozvoja[[11]](#footnote-12) a spoluprácou poskytovateľa so žiadateľom pri príprave ŽoNFP,
* iné projekty, pri ktorých nedochádza v rámci výzvy k súťaži medzi jednotlivými ŽoNFP zabezpečí jednoznačne stanovenými limitmi na výdavky.

Na ostatné projekty, ktoré nie sú uvedené v odrážkach tohto bodu poskytovateľ zabezpečí uplatnenie kritéria podľa článku 73 odsek 2 písm. c) nariadenia o spoločných ustanoveniach formou jedného alebo viacerých hodnotiacich kritérií alebo formou výberového kritéria.

## 1.2 Vylučujúce kritériá

Vylučujúce kritériá sú posudzované v súlade s článkom 73 nariadenia o spoločných ustanoveniach pri všetkých ŽoNFP tak, ako je uvedené nižšie. Projekt môže byť podporený iba v prípade, ak pri všetkých posudzovaných vylučujúcich kritériách je výsledok „áno“[[12]](#footnote-13). Ak je výsledkom posúdenia „nie“, slovný komentár musí byť dostatočný pre potreby vydania zákonného rozhodnutia o ŽoNFP.

Vylučujúce kritérium č. 1 a č. 5 môžu odkazovať na dokument, v ktorom sú podrobnejšie upravené skutočnosti, ktoré sa posudzujú.

V prípade potreby získania vysvetlenia, dodatočných informácií alebo dokumentov je poskytovateľ povinný vyzvať žiadateľa na ich predloženie.

|  |  |  |
| --- | --- | --- |
| **Vylučujúce kritériá** | | |
| **1. Projekt je v súlade s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím[[13]](#footnote-14) (článok 9 a článok 73 ods. 1 nariadenia o spoločných ustanoveniach**)**?** | | |
| **Predmet posúdenia** | **Výsledok** | **Slovný komentár** |
| Posudzuje sa, či projekt dodržiava základné práva a súlad s Chartou základných práv EÚ, zohľadňuje a presadzuje rovnosť mužov a žien, uplatňuje a začleňuje hľadisko rodovej rovnosti, zabraňuje akejkoľvek diskriminácií a zohľadňuje prístupnosť pre osoby so zdravotným postihnutím v súlade s čl. 9 Dohovoru OSN o právach osôb so zdravotným postihnutím.  Ak je priamo vo výzve odkaz na podrobnejšie pravidlá pre prístupnosť osôb so zdravotným postihnutím, rodovú rovnosť, nediskrimináciu a pre dodržiavanie Charty základných práv EÚ, posudzuje sa súlad s týmito pravidlami. | áno/nie | Navrhovaný projekt je v súlade s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím, konkrétne:  - navrhovaný projekt zabezpečuje dodržiavanie základných práv a súlad s  Chartou základných práv EÚ,  - v navrhovanom projekte je zohľadňovaná a presadzovaná rovnosť mužov a žien, uplatňuje a začleňuje sa hľadisko rodovej rovnosti,  - v navrhovanom projekte sú prijaté opatrenia na zabránenie akejkoľvek diskriminácie,  - navrhovaný projekt zabezpečuje a zohľadňuje prístupnosť pre osoby so zdravotným postihnutím. |
| **2. Projekt nesmie zahŕňať činnosti, ktoré boli súčasťou projektu týkajúceho sa premiestnenia v súlade s článkom 66 nariadenia o spoločných ustanoveniach alebo ktoré by predstavovali presun výrobnej činnosti v súlade s článkom 65 ods. 1 písm. a) nariadenia o spoločných ustanoveniach** (článok 73 ods. 2 písm. h) nariadenia o spoločných ustanoveniach)**.** | | |
| **Predmet posúdenia** | **Výsledok** | **Slovný komentár** |
| Ak platí, že:   * v navrhovanom projekte nie sú žiadané výdavky na podporu premiestnenia činnosti (podľa článku 66 odsek 1 nariadenia o spoločných ustanoveniach); * keď príspevok predstavuje regionálnu investičnú pomoc, žiadateľ vyhlásil, že dva roky pred predložením ŽoNFP nepremiestnil prevádzkareň, v ktorej sa má uskutočniť počiatočná investícia, na ktorú sa žiada NFP, a že tak neurobí do dvoch rokov od dokončenia počiatočnej investície, na ktorú sa NFP žiada (podľa článku 14, odsek 16 všeobecného nariadenia o skupinových výnimkách);   potom je výsledkom posúdenia „áno“.  V opačnom prípade je výsledkom posúdenia „nie“.  *(Poznámka:*  *Súlad s článkom 65 ods. 1 písm. a) nariadenia o spoločných ustanoveniach sa zabezpečí v zmluve o poskytnutí NFP, v ktorej bude stanovené, že prijímateľ vráti celý príspevok, alebo jeho časť, ak v projekte do 5 rokov, resp. 3 rokov v prípade MSP, od záverečnej platby prijímateľovi, nastalo ukončenie alebo presun výrobnej činnosti mimo regiónu úrovne NUTS 2, v ktorom získal podporu (týka sa projektov, na ktoré sa vzťahujú pravidlá štátnej pomoci.)*  *Poskytovateľ je oprávnený túto požiadavku zabezpečiť nastavením oprávnených aktivít a oprávnených výdavkov na úrovni výzvy, ak to jej charakter umožňuje.* | áno | Navrhovaný projekt nezahŕňa činnosti, ktoré boli súčasťou projektu týkajúceho sa premiestnenia alebo presunu výrobnej činnosti. |
| nie | Navrhovaný projekt zahŕňa nasledovné činnosti, ktoré boli súčasťou projektu týkajúceho sa premiestnenia alebo presunu výrobnej činnosti: ..... |
| **3. Ak projekt patrí do rozsahu pôsobnosti smernice EIA, bol predmetom posudzovania vplyvov na životné prostredie alebo zisťovacieho konania, bolo riadne zohľadnené posudzovanie alternatívnych riešení na základe požiadaviek uvedenej smernice** (článok 73 ods. 2 písm. e) nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Ak aktivity výzvy spadajú do rozsahu pôsobnosti smernice EIA, poskytovateľ uvedie túto skutočnosť vo výzve.  Ak aktivity vo výzve patria do rozsahu pôsobnosti smernice EIA skontroluje sa, či žiadateľ predložil výstup z procesu posudzovania vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Vo výstupe sa skontroluje zohľadnenie posudzovania alternatívnych riešení.  Ak platí, že:   * výstup príslušného orgánu z procesu posudzovania vplyvov navrhovanej činnosti na životné prostredie je súčasťou predloženej ŽoNFP; * je súlad medzi ŽoNFP a parametrami navrhovaného projektu v zmysle výstupu z procesu posudzovania vplyvov na životné prostredie, prípadne parametrami projektu v zmysle výstupu z povoľovacieho konania (ak je to relevantné); * je zohľadnené posudzovanie alternatívnych riešení;   potom je výsledkom posúdenia „áno“.  V opačnom prípade je výsledkom posúdenia „nie“.  *V prípade, ak aktivity ŽoNFP spadajú do pôsobnosti smernice EIA,* ***poskytovateľ rozhodne*** *o zabezpečení splnenia tejto požiadavky vo forme vyššie uvedeného* ***vylučujúceho kritéria****, alebo zadefinovaním* ***podmienky poskytnutia príspevku*** *alebo zadefinovaním* ***ďalšej skutočnosti týkajúcej sa poskytovania NFP*** *alebo stanovením* ***podmienky v zmluve o poskytnutí NFP****.* | áno | Navrhovaný projekt bol predmetom posudzovania vplyvov na životné prostredie alebo zisťovacieho konania a bolo zohľadnené posudzovanie alternatívnych riešení. |
| nie | Projekt nesplnil vylučujúce kritérium v nasledovnom rozsahu: .... |
| **4. Ak sa projekt začal realizovať ešte pred predložením ŽoNFP, dodržalo sa uplatniteľné právo** (článok 73 ods. 2 písm. f) nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Ak sa projekt začal realizovať ešte pred predložením ŽoNFP platí, že:   * boli dodržané podmienky stanovené v článku 63 odsek 2, 6, 7, 8 (s výnimkou podľa čl. 20 ods. 1 písm. b)) nariadenia o spoločných ustanoveniach; * uplatniteľné pravidlá štátnej pomoci umožňujú začatie realizácie projektu pred predložením ŽoNFP;   potom je výsledkom posúdenia „áno“.  V opačnom prípade je výsledkom posúdenia „nie“.  *Poskytovateľ je oprávnený túto požiadavku zabezpečiť nastavením oprávnených aktivít a oprávnených výdavkov na úrovni výzvy, ak to jej charakter umožňuje.* | áno | Boli dodržané podmienky stanovené v článku 63 odsek 2, 6, 7, 8 (s výnimkou podľa čl. 20 ods. 1 písm. b)) nariadenia o spoločných ustanoveniach a  ak je to relevantné, uplatniteľné pravidlá štátnej pomoci umožňujú začatie realizácie projektu pred predložením ŽoNFP. |
| nie | Projekt sa začal realizovať pred predložením ŽoNFP a nebola dodržaná podmienka/podmienky stanovené v článku 63, odsek......  alebo uplatniteľné pravidlá štátnej pomoci neumožňujú začatie realizácie projektu pred predložením ŽoNFP. |
| **5. Má prijímateľ potrebné finančné zdroje a mechanizmy na pokrytie nákladov na prevádzku a údržbu v prípade projektu, ktorý zahŕňa investície do infraštruktúry alebo produktívne investície[[14]](#footnote-15), aby zabezpečil ich finančnú udržateľnosť** (článok 73 ods. 2 písm. d) nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Posudzuje sa zabezpečenie udržateľnosti projektu z finančnej stránky. Konkrétny model pre posúdenie finančnej udržateľnosti projektu bude určený vo výzve.  V prípade, ak je podmienka posúdená kladne, potom je výsledok posúdenia „áno“.  Ak nie je podmienka posúdená kladne, potom je výsledok posúdenia „nie“.  *Kritérium sa neposudzuje ak:*   * *sa nevyžaduje v navrhovanom projekte podpora investícií do infraštruktúry alebo na produktívne investície; alebo* * *žiadateľom je subjekt verejnej správy[[15]](#footnote-16).*   *Poskytovateľ je oprávnený túto požiadavku zabezpečiť nastavením oprávnených aktivít a oprávnených výdavkov na úrovni výzvy, ak to jej charakter umožňuje.* | áno | Prijímateľ preukázal v navrhovanom projekte finančnú udržateľnosť investícií do infraštruktúry alebo produktívnych investícií. |
| nie | Prijímateľ nepreukázal v navrhovanom projekte zabezpečenie finančnej udržateľnosti investícií do infraštruktúry alebo produktívnych investícií. |

## 1.3 Osobitné pravidlá pre posudzovanie projektov so známkou excelentnosti, projektov vybraných v rámci programu Horizont Európa a pre fázované projekty[[16]](#footnote-17)

Pri projektoch so Známkou excelentnosti udelenou Európskou komisiou (podľa článku 2 odsek 45 nariadenia o spoločných ustanoveniach), projektoch vybraných v rámci programu Horizont Európa, ktoré žiadajú o podporu z EFRR alebo ESF+ (článok 73 ods. 4 nariadenia o spoločných ustanoveniach) alebo fázovaných projektoch podľa čl. 118a nariadenia o spoločných ustanoveniach nie je potrebné uplatniť žiadne kritériá pre výber projektov. Za postačujúce sa považuje, ak sú vo výzve zabezpečené požiadavky na výber projektov podľa bodu 3. 4. a 5 kapitoly 1.1 a v prípade fázovaných projektov aj podmienky podľa článku 118a) ods. 1 písm. a) – d) nariadenia o spoločných ustanoveniach) a žiadateľ uviedol svoju spoluúčasť na financovaní projektu (spolufinancovanie), ak je to relevantné.

Vyššie uvedený postup sa nevzťahuje na fázované projekty podľa čl. 118 nariadenia o spoločných ustanoveniach.

Ak sa poskytovateľ rozhodne pri týchto projektoch uplatniť aj iné kritériá, uvedie ich medzi vecnými kritériami pre výber projektov pre konkrétnu časť P SK.

## 1.4 Vecné kritériá pre výber projektov

Poskytovateľ môže ako vecné kritériá pre výber projektov pre jednotlivé časti P SK stanoviť vylučujúce kritériá (nad rámec kapitoly 1.2), bodované kritériá a výberové kritériá.

Ak sa poskytovateľ rozhodne uplatniť pre časť P SK iba vylučujúce kritériá podľa kapitoly 1.2, informuje komisiu pri monitorovacom výbore, že pre danú časť P SK neuplatní vecné kritériá.

Keďže preukázanie súladu s požiadavkou zásady výrazne nenarušiť sa aplikuje na úrovni výzvy, poskytovateľ nestanovuje ako vecné kritérium požiadavky na posudzovanie niektorého z environmentálnych cieľov z hľadiska dodržiavania tejto zásady.

V prípade aplikácie bodovaných kritérií stanoví poskytovateľ pre prípad zhodného počtu bodov viacerých ŽoNFP a nedostatku alokácie vo výzve výberové kritériá pre vytvorenie poradia ŽoNFP.

V prípade aplikácie výberových kritérií sú ich súčasťou aj rozlišovacie kritériá.

Poskytovateľ stanoví v prípade uplatnenia bodovaných kritérií aj minimálny počet bodov, ktoré musí ŽoNFP dosiahnuť, aby mohla byť schválená.

# Skratky a pojmy

* **Dohovor OSN:** Dohovor OSN o právach osôb so zdravotným postihnutím;
* **EÚ:** Európska únia;
* **Gestor HP:** Ministerstvo práce, sociálnych vecí a rodiny Slovenskej republiky (Odbor horizontálnych princípov) ako gestor horizontálnych princípov a základných horizontálnych podmienok Účinné uplatňovanie a implementácia Charty základných práv Európskej únie a Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48 / ES;
* **MSP:** mikro, malý a stredný podnik;
* **NFP:** nenávratný finančný príspevok;
* **NUTS 2:** Bratislavský kraj, západné Slovensko, stredné Slovensko, východné Slovensko (nomenklatúra územných štatistických jednotiek);
* **Infraštruktúra:** hmotný majetok trvalej povahy, podrobne zadefinovaný v Príručke k oprávnenosti výdavkov;
* **ITMS:** informačný monitorovací systém podľa zákona č. 121/2022 Z. z.;
* **monitorovací výbor:** Monitorovací výbor pre Program Slovensko 2021 – 2027;
* **P SK:** Program Slovensko 2021 – 2027;
* **poskytovateľ:** riadiaci orgán alebo sprostredkovateľský orgán, ak ho tým riadiaci orgán poverí;
* **spolufinancovanie:** predstavuje stanovenie podielu jednotlivých zdrojov EFRR/ESF+/FST/KF a štátneho rozpočtu a spoluúčasti prijímateľa na financovaní projektu v zmysle [Stratégie financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 – 2027](https://www.mfsr.sk/sk/financne-vztahy-eu/povstupove-fondy-eu/programove-obdobie-2021-2027/strategia-financovania-efrr-esf-kf-fst-enraf-programove-obdobie-2021-2027/strategia-financovania-efrr-esf-kf-fst-enraf-programove-obdobie-2021-2027-verzia-1.0/);
* **ŽoNFP:** Žiadosť o poskytnutie nenávratného finančného príspevku;
* **nariadenie o spoločných ustanoveniach:** Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku;
* **EFRR:** Európsky fond regionálneho rozvoja;
* **KF:** Kohézny fond
* **nariadenie o EFRR:** Nariadenie Európskeho parlamentu a Rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde;
* **ESF+:** Európsky sociálny fond plus;
* **nariadenie o ESF+:** Nariadenia Európskeho parlamentu a Rady (EÚ) 2021/1057 z 24. júna 2021, ktorým sa zriaďuje Európsky sociálny fond plus (ESF+) a zrušuje nariadenie (EÚ) č. 1296/2013;
* **FST:** Fond na spravodlivú transformáciu
* **nariadenie o FST:** Nariadenie Európskeho parlamentu a Rady (EÚ) 2021/1056 z 24. júna 2021, ktorým sa zriaďuje Fond na spravodlivú transformáciu;
* **zákon č. 121/2022 Z. z.:** Zákon č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov;
* **všeobecné nariadenie o skupinových výnimkách:** Nariadenie Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy;
* **smernica EIA**: Smernica Európskeho parlamentu a Rady 2011/92/EÚ z 13.decembra 2011 o posudzovaní vplyvov určitých verejných a súkromných projektov na životné prostredie v platnom znení.

# Prílohy:

1. Kontrolný zoznam k plneniu požiadaviek článku 73 nariadenia o spoločných ustanoveniach
2. Formulár kritérií pre výber projektov

**Príloha č. 1**

**Kontrolný zoznam k plneniu požiadaviek článku 73 nariadenia o spoločných ustanoveniach**

**k výzve**

.........

|  |  |  |
| --- | --- | --- |
| Identifikácia požiadavky podľa čl. 73 nariadenia o spoločných ustanoveniach a jej stručný názov | Spôsob uplatnenia požiadavky podľa čl. 73 nariadenia o spoločných ustanoveniach | Zdôvodnenie / vysvetlenie[[17]](#footnote-18) |
| ods. 1  horizontálne princípy | vylučujúce kritérium | Poskytovateľ uvedie, že konzultoval návrh výzvy s Gestorom HP a výstupom z konzultácie je spôsob overenia ... |
| ods. 1  udržateľný rozvoj | Vyberte položku. | Poskytovateľ uvedie, ktoré ciele udržateľného rozvoja sú napĺňané aktivitami výzvy. |
| ods. 1  životné prostredie | Vyberte položku. | Poskytovateľ zabezpečí súlad výzvy s cieľmi politiky EÚ v oblasti životného prostredia najmä posúdením zásady výrazne nenarušiť.  Aktivity výzvy nemôžu   * byť v rozpore s cieľmi politiky EÚ v oblasti životného prostredia, * smerovať proti udržiavaniu, ochrane a zlepšovaniu kvality životného prostredia, * podporovať nerozvážne a neracionálne využívanie prírodných zdrojov a * ohrozovať ľudské zdravie.   Poskytovateľ uvedie stručné závery z posúdenia. |
| ods. 2 písm. a)  súlad s programom a so stratégiami | Vyberte položku. | Poskytovateľ uvedie ako aktivity výzvy prispievajú k najrelevantnejším stratégiám. Poskytovateľ rovnako uvedie aj ku ktorým akciám P SK je možné aktivity výzvy priradiť. |
| ods. 2 písm. b)  súlad so základnou podmienkou | Vyberte položku. | Poskytovateľ uvedie, ktoré tematické základné podmienky sa na aktivity výzvy vzťahujú, a či sú plnené. |
| ods. 2 písm. c)  najlepší pomer medzi podporou a výsledkom | Vyberte položku. | Pre projekty, pri ktorých dochádza k súťaži poskytovateľ zadefinuje vecné kritérium. Pri národných projektoch, projektoch technickej pomoci, národných projektoch, projektoch integrovanej územnej investície a integrovanej územnej investície udržateľného mestského rozvoja, prípadne aj pri iných projektoch, pri ktorých nedochádza v rámci výzvy k súťaži poskytovateľ uvedie, ako zabezpečil najlepší pomer (napr. spoluprácou pri príprave výzvy so žiadateľom, schválením projektu Komisiou pri monitorovacom výbore a pod.). |
| ods. 2 písm. d)  finančná udržateľnosť | Vyberte položku. | Poskytovateľ tu uvedie, ako posúdi finančnú udržateľnosť. |
| ods. 2 písm. e)  EIA | Vyberte položku. | Poskytovateľ uvedie, či aktivity výzvy spadajú do rozsahu pôsobnosti smernice EIA, a v ktorom okamihu bude požiadavka posudzovaná. |
| ods. 2 písm. f)  projekt s realizáciou pred predložením žiadosti | Vyberte položku. | Poskytovateľ uvedie, či vo výzve umožňuje podporu pre projekty, ktoré sa začali realizovať pred predložením žiadosti. Ak áno uvedie, ako zabezpečí uplatniteľné právo. |
| ods. 2 písm. g)  rozsah pôsobnosti fondu | Vyberte položku. | Poskytovateľ uvedie, cez ktorý špecifický cieľ / opatrenie bude realizovaná podpora na aktivity. Súčasne uvedie aj pravidlá oprávnenosti výdavkov. |
| ods. 2 písm. h)  premiestnenie | Vyberte položku. | Poskytovateľ uvedie, ako zabráni podpore premiestnenia alebo presunu výrobnej činnosti. |
| ods. 2 písm. i)  odôvodnené stanovisko Európskej komisie | Vyberte položku. | Poskytovateľ posúdi, či sa na aktivity výzvy nevzťahuje niektoré z odôvodnených stanovísk Európskej komisie uvedených na webovom sídle https://ec.europa.eu/atwork/applying-eu-law/infringements-proceedings/infringement\_decisions/?lang\_code=sk.  V prípade existencie odôvodneného stanoviska Európskej komisie poskytovateľ konzultuje navrhované aktivity s gestorom politiky, ktorý predmetnú politiku zastrešuje.  Poskytovateľ následne popíše, ako aktivity neodporujú zámeru, ktorý sa odôvodneným stanoviskom sleduje. |
| ods. 2 písm. j)  odolnosť proti zmene klímy | Vyberte položku. | Poskytovateľ uvedie informácie k posúdeniu odolnosti voči zmene klímy, ktoré je súčasťou posúdenia zásady výrazne nenarušiť. |

**Príloha č. 2**

**Kritériá pre výber projektov**

**Program Slovensko 2021– 2027**

Poskytovateľ: ..............

Časť Programu Slovensko 2021 - 2027, na ktorú sa kritériá pre výber projektov uplatňujú:......

|  |  |  |
| --- | --- | --- |
| **Vylučujúce kritériá podľa článku 73 nariadenia o spoločných ustanoveniach** | | |
| **1. Projekt je v súlade s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím** (článok 9 a článok 73 ods. 1 nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Posudzuje sa, či projekt dodržiava základné práva a súlad s Chartou základných práv EÚ, zohľadňuje a presadzuje rovnosť mužov a žien, uplatňuje a začleňuje hľadisko rodovej rovnosti, zabraňuje akejkoľvek diskriminácií a zohľadňuje prístupnosť pre osoby so zdravotným postihnutím v súlade s čl. 9 Dohovoru OSN o právach osôb so zdravotným postihnutím. | áno/nie | Navrhovaný projekt je v súlade s Chartou základných práv EÚ, zabezpečuje a presadzuje rodovú rovnosť, nediskrimináciu a prístupnosť pre osoby so zdravotným postihnutím, konkrétne:  - navrhovaný projekt zabezpečuje dodržiavanie základných práv a súlad s  Chartou základných práv EÚ,  - v navrhovanom projekte je zohľadňovaná a presadzovaná rovnosť mužov a žien, uplatňuje a začleňuje sa hľadisko rodovej rovnosti,  - v navrhovanom projekte sú prijaté opatrenia na zabránenie akejkoľvek diskriminácie,  - navrhovaný projekt zabezpečuje a zohľadňuje prístupnosť pre osoby so zdravotným postihnutím. |
| **2. Projekt nesmie zahŕňať činnosti, ktoré boli súčasťou projektu týkajúceho sa premiestnenia v súlade s článkom 66 nariadenia o spoločných ustanoveniach alebo ktoré by predstavovali presun výrobnej činnosti v súlade s článkom 65 ods. 1 písm. a) nariadenia o spoločných ustanoveniach** (článok 73 ods. 2 písm. h) nariadenia o spoločných ustanoveniach)**.** | | |
| **Predmet posúdenia** | **Výsledok** | **Slovný komentár** |
| Ak platí, že:   * v navrhovanom projekte nie sú žiadané výdavky na podporu premiestnenia činnosti (podľa článku 66 odsek 1 nariadenia o spoločných ustanoveniach); * keď príspevok predstavuje regionálnu investičnú pomoc, žiadateľ vyhlásil, že dva roky pred predložením ŽoNFP nepremiestnil prevádzkareň, v ktorej sa má uskutočniť počiatočná investícia, na ktorú sa žiada NFP, a že tak neurobí do dvoch rokov od dokončenia počiatočnej investície, na ktorú sa NFP žiada (podľa článku 14, odsek 16 všeobecného nariadenia o skupinových výnimkách);   potom je výsledkom posúdenia „áno“.  V opačnom prípade je výsledkom posúdenia „nie“.  *(Poznámka:*  *Súlad s článkom 65 ods. 1 písm. a) nariadenia o spoločných ustanoveniach sa zabezpečí v zmluve o poskytnutí NFP, v ktorej bude stanovené, že prijímateľ vráti celý príspevok, alebo jeho časť, ak v projekte do 5 rokov, resp. 3 rokov v prípade MSP, od záverečnej platby prijímateľovi, nastalo ukončenie alebo presun výrobnej činnosti mimo regiónu úrovne NUTS 2, v ktorom získal podporu (týka sa projektov, na ktoré sa vzťahujú pravidlá štátnej pomoci.)* | áno | Navrhovaný projekt nezahŕňa činnosti, ktoré boli súčasťou projektu týkajúceho sa premiestnenia alebo presunu výrobnej činnosti. |
| nie | Navrhovaný projekt zahŕňa nasledovné činnosti, ktoré boli súčasťou projektu týkajúceho sa premiestnenia alebo presunu výrobnej činnosti: ..... |
| **3. Ak projekt patrí do rozsahu pôsobnosti smernice EIA, bol predmetom posudzovania vplyvov na životné prostredie alebo zisťovacieho konania, bolo riadne zohľadnené posudzovanie alternatívnych riešení na základe požiadaviek uvedenej smernice** (článok 73 ods. 2 písm. e) nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Ak aktivity vo výzve patria do rozsahu pôsobnosti smernice EIA skontroluje sa, či žiadateľ predložil výstup z procesu posudzovania vplyvov na životné prostredie podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Vo výstupe sa skontroluje zohľadnenie posudzovania alternatívnych riešení.  Ak platí, že:   * výstup príslušného orgánu z procesu posudzovania vplyvov navrhovanej činnosti na životné prostredie je súčasťou predloženej ŽoNFP; * je súlad medzi ŽoNFP a parametrami navrhovaného projektu v zmysle výstupu z procesu posudzovania vplyvov na životné prostredie, prípadne parametrami projektu v zmysle výstupu z povoľovacieho konania (ak je to relevantné); * je zohľadnené posudzovanie alternatívnych riešení;   potom je výsledkom posúdenia „áno“.  V opačnom prípade je výsledkom posúdenia „nie“. | áno | Navrhovaný projekt bol predmetom posudzovania vplyvov na životné prostredie alebo zisťovacieho konania a bolo zohľadnené posudzovanie alternatívnych riešení. |
| nie | Projekt nesplnil vylučujúce kritérium v nasledovnom rozsahu: .... |
| **4. Ak sa projekt začal realizovať ešte pred predložením ŽoNFP, dodržalo sa uplatniteľné právo** (článok 73 ods. 2 písm. f) nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Ak sa projekt začal realizovať ešte pred predložením ŽoNFP platí, že:   * boli dodržané podmienky stanovené v článku 63 odsek 2, 6, 7, 8 (s výnimkou podľa čl. 20 ods. 1 písm. b)) nariadenia o spoločných ustanoveniach; * uplatniteľné pravidlá štátnej pomoci umožňujú začatie realizácie projektu pred predložením ŽoNFP;   potom je výsledkom posúdenia „áno“.  V opačnom prípade je výsledkom posúdenia „nie“. | áno | Boli dodržané podmienky stanovené v článku 63 odsek 2, 6, 7, 8 (s výnimkou podľa čl. 20 ods. 1 písm. b)) nariadenia o spoločných ustanoveniach a  ak je to relevantné, uplatniteľné pravidlá štátnej pomoci umožňujú začatie realizácie projektu pred predložením ŽoNFP. |
| nie | Projekt sa začal realizovať pred predložením ŽoNFP a nebola dodržaná podmienka/podmienky stanovené v článku 63, odsek......  alebo uplatniteľné pravidlá štátnej pomoci neumožňujú začatie realizácie projektu pred predložením ŽoNFP. |
| **5. Má prijímateľ potrebné finančné zdroje a mechanizmy na pokrytie nákladov na prevádzku a údržbu v prípade projektu, ktorý zahŕňa investície do infraštruktúry alebo produktívne investície[[18]](#footnote-19), aby zabezpečil ich finančnú udržateľnosť** (článok 73 ods. 2 písm. d) nariadenia o spoločných ustanoveniach)**?** | | |
| **Predmet posúdenia** | **Výsledok** | **Slovný komentár** |
| Posudzuje sa zabezpečenie udržateľnosti projektu z finančnej stránky. Konkrétny model pre posúdenie finančnej udržateľnosti projektu je uvedený v prílohe č. .... výzvy.  V prípade, ak je podmienka posúdená kladne, potom je výsledok posúdenia „áno“.  Ak nie je podmienka posúdená kladne, potom je výsledok posúdenia „nie“.  *Kritérium sa neposudzuje ak:*   * *sa nevyžaduje v navrhovanom projekte podpora investícií do infraštruktúry alebo na produktívne investície; alebo* * *žiadateľom je subjekt verejnej správy.* | áno | Prijímateľ preukázal v navrhovanom projekte finančnú udržateľnosť investícií do infraštruktúry alebo produktívnych investícií. |
| nie | Prijímateľ nepreukázal v navrhovanom projekte zabezpečenie finančnej udržateľnosti investícií do infraštruktúry alebo produktívnych investícií. |

1. **VECNÉ Hodnotiace kritériÁ**
2. **Vylučujúce kritériá**

|  |  |  |
| --- | --- | --- |
| **Vylučujúce kritériá** | | |
| **P. č. a názov vylučujúceho kritériá** | | |
| **Predmet posúdenia** | **Výsledok** | **Slovný komentár** |
| *Uvedie sa predmet posúdenia*  *Zdroj overenia: (Ak je relevantné, uvedú sa konkrétne časti ŽoNFP)* | áno | *Uvedie sa komentár, ktorý sa uvádza v prípade splnenia vylučujúceho kritéria* |
| nie | *Uvedú sa dôvody nesplnenia vylučujúceho kritéria* |

Výsledok ,,nie“ znamená automaticky nesplnenie kritérií pre výber projektov a neschválenie žiadosti o poskytnutie NFP.

1. **Bodované kritériá**

Minimálny počet bodov, ktoré musia byť dosiahnuté v rámci bodovaných kritérií: ......

|  |  |  |
| --- | --- | --- |
| **Bodované kritériá** | | |
| **P. č. a názov bodovaného kritériá** | | |
| **Predmet posúdenia** | **Počet pridelených bodov** | **Spôsob aplikácie bodovaného kritéria** |
| *Uvedie sa predmet posúdenia*  *Zdroj overenia: (Ak je relevantné, uvedú sa konkrétne časti ŽoNFP)* | Počet bodov podľa určenia poskytovateľa | *Uvedú sa podmienky, za ktorých bude pridelený daný počet bodov* |

1. **Výberové kritériá**
2. **Rozlišovacie bodované kritériá k hodnotiacim kritériám**

|  |  |  |
| --- | --- | --- |
| **Rozlišovacie bodované kritériá k hodnotiacim kritériám** | | |
| **P. č. a názov** **výberového kritéria** | | |
| **Predmet posúdenia** | **Počet pridelených bodov** | **Spôsob aplikácie výberového kritéria** |
| *Uvedie sa predmet posúdenia*  *Zdroj overenia: (Ak je relevantné, uvedú sa konkrétne časti ŽoNFP)* | Počet bodov podľa určenia poskytovateľa | *Uvedú sa podmienky, za ktorých bude pridelený daný počet bodov* |

1. **Samostatné objektívne kritérium**

|  |  |
| --- | --- |
| **Samostatné objektívne kritérium** | |
| **Výberové kritérium** | **Spôsob aplikácie výberového kritéria, na základe ktorého sa vytvorí poradie v rámci skupiny vyberaných žiadostí o poskytnutie NFP** |
| *Uvedie sa objektívne kritérium*  *Zdroj overenia: (Ak je relevantné, uvedú sa konkrétne časti ŽoNFP)* | *Uvedie sa spôsob aplikácie výberového kritéria* |

1. V tejto podmienke poskytnutia príspevku je zahrnutá minimálna sada vylučujúcich kritérií aplikovaná na každý projekt podľa čl. 73 nariadenia o spoločných ustanoveniach aj vecné kritériá, stanovené poskytovateľom. [↑](#footnote-ref-2)
2. § 3 písm. y) zákona č. 121/2022 Z. z. [↑](#footnote-ref-3)
3. Kapitola 4.3.1. Rámca implementácie fondov [↑](#footnote-ref-4)
4. § 14 ods. 3 zákona č. 121/2022 Z. z. [↑](#footnote-ref-5)
5. Niektoré požiadavky čl. 73 nariadenia o spoločných ustanoveniach sú overované až pred uzatvorením zmluvy o poskytnutí NFP, tieto poskytovateľ stanoví ako **ďalšie skutočnosti** a niektoré požiadavky stanoví ako **podmienku v zmluve o poskytnutí NFP**. Využitie týchto možnosti je povolené pri vylučujúcom kritériu. [↑](#footnote-ref-6)
6. Pre lepšiu zrozumiteľnosť z pohľadu prijímateľa môže poskytovateľ odkazy na jednotlivé články nariadenia rozpísať. [↑](#footnote-ref-7)
7. Poskytovateľ upraví vylučujúce kritériá podľa článku 73 nariadenia o spoločných ustanoveniach uvedené v prílohe č. 2 podľa kontrolného zoznamu (príloha č. 1). [↑](#footnote-ref-8)
8. https://unis.unvienna.org/unis/sk/topics/sustainable\_development\_goals.html [↑](#footnote-ref-9)
9. Nevzťahuje sa na podporu z ESF+ a na projekty technickej pomoci. [↑](#footnote-ref-10)
10. Čl. 29 ods. 3 nariadenia o spoločných ustanoveniach [↑](#footnote-ref-11)
11. Čl. 29 ods. 3 nariadenia o spoločných ustanoveniach [↑](#footnote-ref-12)
12. V prípade, ak sa vylučujúce kritérium na projekt nevzťahuje (napr. vo výzve sú projekty, ktoré nespadajú do rozsahu pôsobnosti smernice EIA aj také, ktoré spadajú), tak pre projekty, ktorých sa vylučujúce kritérium netýka sa uvedie „netýka sa“. [↑](#footnote-ref-13)
13. Poskytovatelia sú na základe vládou SR schváleného [materiálu](https://rokovania.gov.sk/RVL/Material/27752/1) povinní dodržiavať horizontálne princípy a zabezpečovať a vykonávať všetky opatrenia potrebné k implementácii Charty EÚ, rodovej rovnosti, nediskriminácie a čl. 9 Dohovoru OSN. Zabezpečenie uplatňovania týchto opatrení bude koordinovať Gestor HP. Gestor HP bude členom v monitorovacom výbore a všetkých pracovných skupinách v rámci P SK, bude usmerňovať a vzdelávať poskytovateľov (a prípadne žiadateľov počas informačných seminárov k výzve) pri implementácii P SK a bude spolupracovať pri príprave výzvy s poskytovateľom s cieľom zabezpečiť uplatňovanie Charty EÚ, rodovej rovnosti, nediskriminácie a čl. 9 Dohovoru OSN. [↑](#footnote-ref-14)
14. Vymedzenie produktívnych investícii je uvedené v preambule nariadenia o EFRR. [↑](#footnote-ref-15)
15. Uvedené vyplýva zo znenia § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov. [↑](#footnote-ref-16)
16. Čl. 118a nariadenia o spoločných ustanoveniach [↑](#footnote-ref-17)
17. Poskytovateľ uvedie v zdôvodnení / vysvetlení, ak sa niektorá požiadavka článku 73 nariadenia o spoločných ustanoveniach na výzvu nevzťahuje. [↑](#footnote-ref-18)
18. Vymedzenie produktívnych investícii je uvedené v preambule nariadenia o EFRR. [↑](#footnote-ref-19)